शराबबंदी वाले गुजरात में 'वीआईपी' शराब पार्टी पर पुलिस का छापा, IPL के पूर्व कमिश्नर सहित 250 गिरफ्तार  
वडोडरा के पास एक फार्महाउस पर पुलिस ने छापा मारा
शराबबंदी वाले राज्य में वीआईपी पार्टी में शराब परोसी जा रही थी
250 गिरफ्तार लोगों में पूर्व कमिश्नर और उद्योगपति चिरायु अमीन भी शामिल है
गुरुवार देर रात वडोदरा शहर के आउटस्कर्ट में आये अखंड फार्म हाउस पर पुलिस ने रेड की थी. पुलिस को जानकारी मिली थी कि यहां पर गैरकानूनी शराब की महफिल चल रही है. बता दें कि गुजरात में पूरी तरह शराबबंदी है. इस रेड में पुलिस ने 125 पुरुष और 124 महिलाओं को गिरफ्तार किया है. गिरफ्तार किये गये लोगों में आईपीएल के पूर्व कमिश्नर और उद्योगपति चिरायु अमीन भी शामिल थे. साथ ही कई हाई प्रोफाइल लोग भी थे.
 

इन सभी को गिरफ्तार कर उनके खून का सैंपल लेकर आगे की कार्रवाई की गई है. पुलिस ने बताया है कि यह पार्टी किसी व्यक्ति की शादी से पहले की थी जिसमें बड़े पैमाने पर शराब परोसी गई थी. पुलिस को फार्महाउस की तलाशी में 110 बोतल विदेशी शराब और उतनी ही बीयर बोतल भी बरामद हुई है. यह फॉर्महाउस जीतेंद्र शाह का है और उनके खिलाफ गंभीर शराबबंदी की धाराओं के तहत कार्रवाई की जा रही है.